ai4bharat/Pralekha huggingface dataset:
रक्षा मंत्रालय
नेवी चिल्ड्रन स्कूल, नई दिल्ली में अलंकरण समारोह 2022 आयोजित किया गया
नेवी चिल्ड्रेन स्कूल, नई दिल्ली ने 12 सितंबर 2022 को सीनियर विंग हेतु शैक्षणिक वर्ष 2022-23 के लिए अलंकरण समारोह आयोजित किया। समारोह में वाइस एडमिरल सूरज बेरी, नियंत्रक कार्मिक सेवा, आईएचक्यू एमओडी  ने मुख्य अतिथि के रूप में भाग लिया। इस समारोह में कोमोडोर एए अभयंकर, कोमोडोर , कोमोडोर संजय निर्मल कोमोडोर  II, कोमोडोर सतीश शेनाई, एनएम कमांडिंग ऑफिसर आईएनएस इंडिया, पीटीए सदस्य और नियुक्त लोगों के माता-पिता भी उपस्थित थे।
कड़ी चयन प्रक्रिया के बाद, नेतृत्व योगदान के लिए कक्षा 11 और 12 के 36 छात्रों का चयन किया गया। इस अवसर पर मुख्य अतिथि द्वारा छात्रों को नियुक्ति पत्र भेंट किया गया। बारहवीं कक्षा के मास्टर सम्राट वशिष्ठ और मिस तमन्ना शर्मा को हेड बॉय और हेड गर्ल और ग्यारहवीं कक्षा के मास्टर अद्वैत पिसोलकर और मिस कृतिका सक्सेना को डिप्टी हेड बॉय और डिप्टी हेड गर्ल नियुक्त किया गया।
छात्रों को अपने संबोधन में मुख्य अतिथि ने पिछले नियुक्त छात्रों के प्रयासों की सराहना की और नए पदाधिकारियों को सभी प्रयासों में उत्कृष्टता की कोशिश करते हुए गर्व, समर्पण एवं निष्ठा के साथ अपने कर्तव्यों का पालन करने का आह्वान किया। उन्होंने उनसे बेहतर स्कूल, समाज और बड़े पैमाने पर देश के लिए एक विजन रखते हुए जुनून के साथ काम करने का भी आग्रह किया। मुख्य अतिथि ने छात्रों को गुणवत्तापूर्ण शिक्षा प्रदान करने में शिक्षकों की भूमिका की सराहना की और भविष्य में नेतृत्व की भूमिकाओं के लिए छात्रों को तैयार करने की आवश्यकता पर बल दिया। बाद में, मुख्य अतिथि ने नियुक्त हुए छात्रों एवं शिक्षकों के साथ चाय पर बातचीत भी की।
अणु ऊर्जा विभाग
टाटा कैंसर हॉस्पिटल के अध्ययन के अनुसार स्तन कैंसर के मरीजों के इलाज में योग को शामिल करना बहुत लाभकारी है
टाटा मेमोरियल का सबसे बड़ा ‘रैन्डमाइज़्ड ट्रायल टेस्टिंग इफेक्ट ऑफ योग इन ब्रेस्ट कैंसर’ जीवन की गुणवत्ता को बेहतर बनाता है और रोग की पुनरावृत्ति और मृत्यु की संभावना कम होने का संकेत देता है
टाटा मेमोरियल हॉस्पिटल के एक अध्ययन के अनुसार स्तन कैंसर के रोगियों के उपचार में योग को शामिल करना बहुत लाभकारी है। कैंसर के इलाज में योग को शामिल करने से रोग मुक्त उत्तरजीविता  में 15 प्रतिशत और समग्र उत्तरजीविता  में 14 प्रतिशत सुधार देखा गया है।
योग परामर्शदाताओं, चिकित्सकों के साथ-साथ फिजियोथेरेपिस्ट से प्राप्त जानकारी के साथ-साथ योग उपायों को स्तन कैंसर के रोगियों और इस रोग से मुक्त हुए लोगों की जरूरतों के अनुसार, उनके उपचार और रोगमुक्ति के विभिन्न चरणों को ध्यान में रखते हुए तैयार किया गया था। योग प्रोटोकॉल में विश्राम और प्राणायाम की नियमित अवधि के साथ आसान और स्वास्थ्यकर आसनो को शामिल किया गया। इन आसनों को योग्य और अनुभवी योग प्रशिक्षकों द्वारा कक्षाओं के माध्यम से लागू किया गया। इसके अलावा, अनुपालन बनाए रखने के लिए प्रोटोकॉल के हैंडआउट्स और सीडी भी उपलब्ध कराये गए।
स्तन कैंसर में योग का उपयोग सबसे बड़ी नैदानिक परीक्षण वाली महत्वपूर्ण उपलब्धि है क्योंकि यह भारतीय परंपरागत उपचार का ऐसा पहला उदाहरण है जिसका मजबूत नमूनों के आकार के साथ रैन्डमाइज़्ड अध्ययन के मजबूत पश्चिमी ढांचे में परीक्षण किया जा रहा है। स्तन कैंसर न केवल भारत में बल्कि वैश्विक स्तर पर महिलाओं को प्रभावित करने वाला आमतौर पर होने वाला कैंसर है। इससे महिलाओं में अधिक चिंता व्याप्त रहती है। इस कारण महिलाओं को पहले कैंसर के डर से जीवन समाप्त होने का खतरा और दूसरे इस खतरे के साथ-साथ इस रोग के उपचार के दुष्प्रभाव और उससे निपटने की चिंता के कारण दोहरी मार झेलनी पड़ती है। यह देखकर अत्यंत प्रसन्नता हो रही है कि परिश्रम और मजबूती के साथ योग की प्रक्टिस ने जीवन की उत्कृष्ट गुणवत्ता को बनाए रखने में अपनी श्रेष्ठता सिद्ध कर दी है और योग ने इस रोग की पुनरावृत्ति और इससे होने वाली मृत्यु के जोखिम को संख्यात्मक रूप से 15 प्रतिशत तक कम कर दिया है।
डॉ. नीता नायर ने अमरीका में वार्षिक रूप से आयोजित किए जाने वाले विश्व के सबसे प्रतिष्ठित स्तन कैंसर सम्मेलनों में से एक, सैन एंटोनियो स्तन कैंसर संगोष्ठी  में एक स्पॉटलाइट प्रस्तुति के रूप में प्रस्तुत स्पॉटलाइट शोध-पत्र प्रस्तुत किया। जिसमें स्तर कैंसर पर योग के ऐतिहासिक प्रशिक्षण प्रभाव प्रस्तुत किए गए हैं। इस सम्मेलन में प्रस्तुत किए गए हजारों शोध-पत्रों में से कुछ को स्पॉटलाइट विचार-मिमर्श के लिए चुना गया है और उपायों की नवीनता तथा स्तन कैंसर के परिणामों को प्रभावित करने वाले पहले भारतीय उपाय के कारण हमारा अध्ययन सर्वथा इसके योग्य है।
टाटा मेमोरियल के सबसे बड़े ‘रैन्डमाइज़्ड ट्रायल टेस्टिंग इफेक्ट ऑफ योग इन ब्रेस्ट कैंसर’’ का विवरण।
सूचना और प्रसारण मंत्रालय
भारतीय अंतर्राष्ट्रीय फिल्म महोत्सव  में केंद्रीय संचार ब्यूरो की प्रदर्शनी में सिनेमा में स्वतंत्रता आंदोलन का चित्रण किया गया
इस वर्ष भारतीय अंतर्राष्ट्रीय फिल्म महोत्सव  में प्रौद्योगिकी की प्रदर्शनी एक नई पहल है। इसके अलावा, केंद्रीय संचार ब्यूरो द्वारा लगाई गई एक अन्य प्रदर्शनी "स्वतंत्रता आंदोलन और सिनेमा" अपने अनूठे अनुभव के साथ लोगों को आकर्षित कर रही है।
केंद्रीय सूचना और प्रसारण मंत्री श्री अनुराग सिंह ठाकुर ने आज कैंपल फुटबॉल मैदान में मल्टी मीडिया डिजिटल प्रदर्शनी का उद्घाटन किया। मंत्री महोदय ने कहा कि प्रदर्शनी कई तकनीकी नवाचारों का उपयोग करके भारत के स्वतंत्रता संग्राम की पूरी कहानी प्रदर्शित करती है। फिल्मोत्सव में आने वाले लोगों के लिए यह प्रदर्शनी एक प्रेरणा है। विशेष रूप से विद्यार्थियों के लिए यह प्रदर्शनी एक प्रेरणा है जो हमारे प्रेरक नेताओं के बारे में बहुत सारी जानकारी प्राप्त कर सकते हैं।"
केंद्रीय संचार ब्यूरो की टीम द्वारा 'आजादी का अमृत महोत्सव' के व्यापक विषय के अंतर्गत परिकल्पित की गई प्रदर्शनी में कैमरा-लेंस के रूप में एक पहलू है। जैसे ही कोई प्रदर्शनी हॉल में प्रवेश करता है, एक बड़ी 12 x 10 फीट की एलईडी स्क्रीन लोकप्रिय दूरदर्शन श्रृंखला 'स्वराज' की क्लिप प्रदर्शित करती है जो औपनिवेशिक शासन के विरुद्ध विभिन्न स्वतंत्रता सेनानियों के जीवन और योगदान को प्रदर्शित करती है।
आगे बढ़ते हुए, 1857 के स्वतंत्रता संग्राम, राजा राम मोहन राय, नेताजी सुभाष चंद्र बोस, कालापानी, भगत सिंह और चंद्रशेखर आज़ाद को शामिल करने वाले स्वतंत्रता आंदोलन से संबंधित दुर्लभ फुटेज प्रदर्शित की गई हैं। इनमें से अधिकांश फ़ुटेज फ़िल्म प्रभाग के समृद्ध संग्रह से ली गई हैं।
एक डिजिटल फ्लिप-बुक केंद्रीय संचार ब्यूरो द्वारा तैयार किए गए पोस्टर के रूप में काल क्रम के अनुसार भारतीय स्वतंत्रता संग्राम की यात्रा को प्रदर्शित करती है। स्वतंत्रता संग्राम की आवाज बनने वाले गीतों को सुना जा सकता है, यहां तक कि आपके बगल में साउंड शॉवर के माध्यम से आप भारतीय स्वतंत्रता सेनानियों के भाषणों को भी सुन सकते हैं।
नेताजी के साथ कदम-कदम बढ़ाए जा-मार्च का एक संवर्धित वास्तविकता का अनुभव है, जहां कोई भी भारत के प्रेरक नेता के साथ आजाद हिंद फौज की वर्दी में मार्च कर सकता है और उनकी तस्वीर खींच सकता है।
वर्ष 1857 के स्वतंत्रता संग्राम पर एक वृहत रंगमंच एक अनूठा अनुभव है जिसे देखा और महसूस किया जा सकता है, यहां तक कि वर्चुअल रियलिटी सेट आपको काकोरी ट्रेन एक्शन को एक नए तरीके से देखने में मदद करता है।
एक फ्लिप पोस्टर प्रदर्शनी में उन फिल्मों को प्रदर्शित किया गया है जो स्वतंत्रता संग्राम से प्रेरित थीं और जिन्होंने राष्ट्र निर्माण में योगदान दिया था। उदयकाल, उपकार, मदर इंडिया, बोस, द फॉरगॉटन हीरो जैसी कुछ फिल्में इसके कुछ उदाहरण हैं।
केंद्रीय सूचना ब्यूरो की प्रदर्शनी में आज़ादी क्वेस्ट गेम और स्वतंत्रता सेनानियों पर नई लॉन्च की गई नेटफ्लिक्स एनिमेशन सीरीज भी प्रदर्शित की गई है।
प्रदर्शनी में प्रदर्शित करने वाला भाग डिस्कवरी ऑफ इंडिया की भारत यात्रा के साथ संपन्न होता है। इसमें यह बताया जाता है कि देश ने बहुआयामी क्षेत्रों में कैसे प्रगति की है।
प्रदर्शनी हॉल के केंद्र में जलियांवाला बाग का प्रतीकात्मक शहीदी कुआं या बलिदानियों का कुआं है, जहां कोई भी भारत के स्वतंत्रता संग्राम के सभी प्रसिद्ध और गुमनाम नायकों को श्रद्धांजलि अर्पित कर सकता है।एमजी/एएम/एमकेएस/एसके
(Visitor Counter : 283
प्रधानमंत्री कार्यालय
प्रधानमंत्री ने लेह, लद्दाख का दौरा किया
लेह में केबीआर हवाईअड्डे के नए टर्मिनल भवन का शिलान्यास किया
प्रधानमंत्री ने लद्दाख क्षेत्र के लिए कई विकास परियोजनाओं का उद्घाटन किया
प्रधानमंत्री श्री नरेंद्र मोदी लेह, जम्मू एवं श्रीनगर की अपनी एक दिवसीय यात्रा के पहले चरण में आज लद्दाख पहुंचे। उन्होंने वहां विभिन्न विकास परियोजनाओं का उद्घाटन / शिलान्यास किया।
कंपकंपा देने वाली सर्दी में वहां उपस्थित भीड़ की सराहना करते हुए प्रधानमंत्री ने कहा “जो लोग कठिन परिस्थितियों में रहते हैं, वे हर मुश्किल को चुनौती देते हैं। आपका स्नेह मुझे कड़ी मेहनत करते रहने की प्रेरणा देता है।”
उन्होंने लद्दाख विश्वविद्यालय का उद्घाटन किया और कहा, “युवा छात्र लद्दाख की आबादी के 40% हिस्सा हैं। इस क्षेत्र में विश्वविद्यालय की लंबे समय से मांग रही है। लद्दाख विश्वविद्यालय के शुभारंभ के साथ, यह मांग पूरी हो जाएगी।” यह विश्वविद्यालय लेह, कारगिल, नुब्रा, ज़ांस्कर, द्रास और ख़ाल्सती के डिग्री महाविद्यालयों से निर्मित एक क्लस्टर विश्वविद्यालय होगा और छात्रों की सुविधा के लिए लेह और कारगिल में प्रशासनिक कार्यालय होंगे।
प्रधानमंत्री ने दातांग गाँव के पास दाह में 9 मेगावाट डीएएच पनबिजली परियोजना और 220 केवी श्रीनगर- अलस्टेंग - द्रास- कारगिल - लेह संचरण प्रणाली का उद्घाटन किया । इन परियोजनाओं का उद्घाटन करते हुए, प्रधानमंत्री ने कहा, "हमने विलंब की संस्कृति को पीछे छोड़ दिया है"। उन्होंने कहा कि उनकी सरकार यह सुनिश्चित करेगी कि उनके द्वारा शिलान्यास की गई सभी परियोजनाओं का उनके द्वारा ही उद्घाटन किया जाए।
आज ही लद्दाख में पांच नए पर्यटक और ट्रैकिंग मार्ग भी खोले गए। प्रधानमंत्री ने कहा कि जैसे ही कोई शहर अच्छी तरह से संपर्क से जुड़ जाता है, आर्थिक रूप से भी जीवन आसान हो जाता है। उन्होंने कहा कि बिलासपुर-मनाली-लेह रेल लाइन पूरी हो जाने के बाद, दिल्ली से लेह की दूरी कम हो जाएगी।
प्रधानमंत्री ने लेह में एक पट्टिका का अनावरण कर कुशोक बकुला रिम्पोछे  हवाई अड्डे के नए टर्मिनल भवन का शिलान्यास किया। नया टर्मिनल सभी आधुनिक सुविधाओं के साथ निर्बाध यात्री आवाजाही की सुविधा भी प्रदान करेगा।
उन्होंने यह भी कहा कि इन परियोजनाओं का परिणाम बिजली की बेहतर उपलब्धता, बेहतर कनेक्टिविटी के रूप में सामने आयेगा और इस प्रकार फिर से इस क्षेत्र में पर्यटकों की उपस्थिति बढ़ जायेगी। यह कई गांवों के लिए बेहतर आजीविका के अवसर भी खोलेगा।
इसके अलावा, संरक्षित क्षेत्र परमिट की वैधता 15 दिनों के लिए बढ़ा दी गई है। अब पर्यटक अधिक समय तक लेह की अपनी यात्रा का आनंद ले सकेंगे।
प्रधानमंत्री ने कहा कि एलएएचडीसी अधिनियम में कुछ बदलाव किए गए हैं और परिषद को व्यय के संबंध में और अधिक अधिकार दिए गए हैं। उन्होंने कहा कि अब स्वायत्त परिषद क्षेत्र के विकास के लिए भेजी गई धनराशि जारी करती है
प्रधानमंत्री ने अंतरिम बजट के बारे में बताया कि अनुसूचित जनजातियों के कल्याण के लिए आवंटन में 30% और अनुसूचित जातियों के विकास के लिए लगभग 35% की बढ़ोतरी की गई है।
आर.के.मीणा/एएम/एसकेजे/एनके-174
(Visitor Counter : 294
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 212.39 करोड़ से अधिक टीके लगाए जा चुके हैं
12-14 आयु वर्ग में 4.03 करोड़ से अधिक टीके की पहली खुराक लगाई गई
भारत में कोरोना के सक्रिय मामले 64,667 हैं
पिछले 24 घंटों में 7,231 नए मामले सामने आए
स्वस्थ होने की वर्तमान दर 98.67 प्रतिशत
साप्ताहिक सक्रिय मामलों की दर 2.55 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 212.39 करोड़  से अधिक हो गया।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 4.03 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10414074
|
|
दूसरी खुराक
|
|
10106483
|
|
प्रीकॉशन खुराक
|
|
6754006
|
|
अग्रिम पंक्ति के कर्मी
|
|
पहली खुराक
|
|
18434563
|
|
दूसरी खुराक
|
|
17698575
|
||
|
प्रीकॉशन खुराक
|
|
13146365
|
|
12-14 वर्ष आयु वर्ग
|
|
पहली खुराक
|
|
40322642
|
|
दूसरी खुराक
|
|
30203121
|
|
15-18 वर्ष आयु वर्ग
|
|
पहली खुराक
|
|
61678588
|
|
दूसरी खुराक
|
|
52328239
|
|
18-44 वर्ष आयु वर्ग
|
|
पहली खुराक
|
|
560585613
|
|
दूसरी खुराक
|
|
513084139
|
|
प्रीकॉशन खुराक
|
|
62698575
|
|
45-59 वर्ष आयु वर्ग
|
|
पहली खुराक
|
|
203904016
|
|
दूसरी खुराक
|
|
196316182
|
|
प्रीकॉशन खुराक
|
|
35148276
|
|
60 वर्ष से अधिक आयु वर्ग
|
|
पहली खुराक
|
|
127580356
|
|
दूसरी खुराक
|
|
122708638
|
|
प्रीकॉशन खुराक
|
|
40880365
|
|
प्रीकॉशन खुराक
|
||
|
15,86,27,587
|
|
कुल
|
|
|
|
2,12,39,92,816
भारत में सक्रिय मामले आज 64,667 हैं। सक्रिय मामले, कुल पॉजिटिव मामलों के 0.15 प्रतिशत हैं।
नतीजतन, भारत में स्वस्थ होने की दर 98.67 प्रतिशत है। पिछले 24 घंटों में 10,828 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,38,35,852 हो गई है।
बीते 24 घंटे में कोरोना के 7,231 नए मामले सामने आएं।
पिछले 24 घंटों में कुल 3,52,166 जांच की गई हैं। भारत ने अब तक कुल 88.58 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 2.55 प्रतिशत है और दैनिक रूप से पुष्टि वाले मामलों की दर 2.05 प्रतिशत है।
प्रधानमंत्री कार्यालय
प्रधानमंत्री ने जम्मू, कश्मीर, लेह और लद्दाख में बीडीसी चुनावों में विजयी उम्मीदवारों को बधाई दी
जम्मू, कश्मीर, लेह और लद्दाख में बीडीसी चुनाव बहुत ही शांतिपूर्ण रूप से संपन्न हुए: प्रधानमंत्री
प्रधानमंत्री श्री नरेंद्र मोदी ने संपूर्ण जम्मू, कश्मीर, लेह और लद्दाख में संपन्न बीडीसी चुनावों के विजयी उम्मीदवारों को बधाई दी है। प्रधानमंत्री ने कहा कि उन्हें इस बात की भी प्रसन्नता है कि जम्मू, कश्मीर, लेह और लद्दाख में बीडीसी चुनाव बेहद शांतिपूर्ण तरीके से संपन्न हुए हैं।
विज्ञान एवं प्रौद्योगिकी मंत्रालय
भारत की शिक्षा प्रणाली पारंपरिक ज्ञान और नवीनतम विश्व-स्तरीय प्रौद्योगिकी का एक अनोखा संयोजन है
चंद्रयान- 3, आदित्य-एल 1, भारत द्वारा निर्मित विश्व का पहला डीएनए टीका आदि ने भारतीय विकास के विशेष लाभ की पुष्टि की है : डॉ. जितेंद्र सिंह
डॉ. जितेंद्र सिंह ने कहा- भारतीय विद्या मंदिर विद्यालय: भारत की संस्कृति, सभ्यता और आधुनिक प्रौद्योगिकी का एक मिश्रण है
प्रधानमंत्री नरेन्द्र मोदी के नेतृत्व में भारत अब विश्व की सर्वश्रेष्ठ विकसित अर्थव्यवस्थाओं से आगे है, जिसकी एक दशक पहले कल्पना भी नहीं की गई थी: डॉ.जितेंद्र सिंह
प्रधानमंत्री नरेन्द्र मोदी के नेतृत्व में भारत वैश्विक चिंताओं को दूर को लेकर सबसे आगे है और वैश्विक जलवायु अभियान का भी नेतृत्व कर रहा है: डॉ. जितेंद्र सिंह
केंद्रीय विज्ञान और प्रौद्योगिकी राज्य मंत्री , प्रधानमंत्री कार्यालय , कार्मिक, लोक शिकायत, पेंशन, परमाणु ऊर्जा और अंतरिक्ष राज्य मंत्री डॉ. जितेंद्र सिंह ने कहा कि भारत की शिक्षा प्रणाली, पारंपरिक ज्ञान व नवीनतम विश्व स्तरीय तकनीक का एक अनोखा संयोजन है, इस तरह यह विश्व का नेतृत्व करने के लिए भारत को एक विशेष लाभ प्रदान करती है।
उन्होंने आगे कहा कि चंद्रयान-3, आदित्य-एल 1, भारत द्वारा निर्मित विश्व का पहला डीएनए टीका आदि ने भारतीय विकास के इस विशेष लाभ की पुष्टि की है।
डॉ. जितेंद्र सिंह ने आज जम्मू और कश्मीर के कठुआ जिले में बिलावर के नजदीक स्थित भारतीय विद्या मंदिर सीनियर सेकेंडरी स्कूल- डडवाड़ा  में एक शैक्षणिक कार्यक्रम को संबोधित कर रहे थे।
इस कार्यक्रम के दौरान डॉ. जितेंद्र सिंह ने कहा कि प्रधानमंत्री नरेन्द्र मोदी के नेतृत्व में भारत अब विश्व की सर्वश्रेष्ठ विकसित अर्थव्यवस्थाओं से आगे है, जिसकी एक दशक पहले कल्पना भी नहीं की गई थी। डॉ. जितेंद्र सिंह ने आगे कहा कि विश्व अब चाहता है कि भारत लगभग हर क्षेत्र में उसका नेतृत्व करे, जी20 शिखर सम्मेलन की सफलता, साल 2023 को अंतरराष्ट्रीय मोटा अनाज वर्ष घोषित करने के प्रस्ताव को स्वीकार करना, अंतरराष्ट्रीय योग दिवस का वैश्विक स्तर की घटना बनना आदि मौजूदा सरकार के तहत भारत की शक्ति को दिखाता है।
राज्य मंत्री ने कहा कि अंतरराष्ट्रीय सहभागिता और साझेदारी के जरिए अनुसंधान व नवाचार के माध्यम से भारत नेट जीरो उत्सर्जन लक्ष्य को प्राप्त करने के लिए भी प्रतिबद्ध है, जो यह दिखाता है कि भारत, प्रधानमंत्री नरेन्द्र मोदी के नेतृत्व में वैश्विक चिंताओं को दूर करने और वैश्विक जलवायु अभियान का नेतृत्व करने में भी अग्रणी है।
इस दौरान डॉ. जितेंद्र सिंह ने छात्रों को बताया कि राष्ट्रीय शिक्षा नीति- 2020 ने इस देश के युवाओं के लिए नई संभावनाएं उत्पन्न की हैं, जिससे आकांक्षाएं अब कैद नहीं है, बल्कि प्रचुर मात्रा में आकांक्षाएं और कई रास्ते हैं, जिनके दरवाजे पर बड़ी संख्या में अवसर दस्तक दे रहे हैं।
केंद्रीय मंत्री ने पूरे भारत में भारतीय विद्या मंदिर विद्यालयों के योगदान की सराहना की। डॉ. जितेंद्र सिंह ने कहा कि इन विद्यालयों ने न केवल अपने छात्रों के बीच सांस्कृतिक लोकाचार उत्पन्न किया है, बल्कि उन्हें भारत की विकास यात्रा का हिस्सा बनने में सक्षम भी बनाया है, यह तब दिखा जब यह बात सामने आई कि इसके पूर्व छात्र जी-20, चंद्रयान मिशन आदि के हिस्से थे।
सहकारिता मंत्रालय
प्रधानमंत्री श्री नरेन्द्र मोदी जी के नेतृत्व और केन्द्रीय गृह एवं सहकारिता मंत्री श्री अमित शाह के मार्गदर्शन में भारत सरकार ने देश की सभी सहकारी समितियों के सुदृढ़ीकरण के लिए अनेक कदम उठाये हैं
केन्द्रीय गृह एवं सहकारिता मंत्री श्री अमित शाह ने सभी 28 राज्यों तथा 8 केंद्र शासित प्रदेशों के पंजीयकों तथा 13 राज्यों में क्रियाशील 1,851 कृषि एवं ग्रामीण विकास बैंकों  को कंप्यूटरीकरण के माध्यम से सशक्त करने का महत्वपूर्ण निर्णय लिया
देश के सभी PACS के कंप्यूटरीकरण की योजना की तर्ज पर एक राष्ट्रीय एकीकृत सॉफ्टवेयर के माध्यम से 13 राज्यों के कृषि एवं ग्रामीण विकास बैंकों  की सभी इकाइयों का कंप्यूटरीकरण किया जाएगा
केन्द्रीय पंजीयक कार्यालय के कंप्यूटरीकरण की तरह ही सभी राज्यों/केंद्र शासित प्रदेशो के सहकारिता पंजीयक के कार्यालयों का भी कंप्यूटरीकरण होगा
योजना के लिए एक केन्द्रीय प्रोजेक्ट मॉनिटरिंग यूनिट  का गठन किया जाएगा जो योजना के सफल क्रियान्वयन के लिए कार्य करेगा , योजना का कुल अनुमानित व्यय 225.09 करोड़ होगा
इस योजना के क्रियान्वयन से लोगों को राज्यों के सहकारिता विभाग तथा ARDBs के कार्यालयों द्वारा मिलने वाली सेवाएं त्वरित रूप से प्राप्त हो सकेंगी, साथ ही इन कार्यालयों के कार्यों में पारदर्शिता और समरूपता आएगी जिससे कार्य कुशलता बढ़ेगी और समय की बचत होगी
प्रधानमंत्री श्री नरेन्द्र मोदी जी के नेतृत्व और केन्द्रीय गृह एवं सहकारिता मंत्री श्री अमित शाह के मार्गदर्शन में भारत सरकार ने देश की सभी सहकारी समितियों के सुदृढ़ीकरण के लिए अनेक कदम उठाए हैं l
इसी क्रम में, केन्द्रीय गृह एवं सहकारिता मंत्री श्री अमित शाह ने सभी 28 राज्यों तथा 8 केंद्र शासित प्रदेशों के पंजीयकों तथा 13 राज्यों में क्रियाशील 1,851 कृषि एवं ग्रामीण विकास बैंकों  को कंप्यूटरीकरण के माध्यम से सशक्त करने का महत्वपूर्ण निर्णय लिया है।
देश की सभी प्राथमिक कृषि ऋण समितियों  के कंप्यूटरीकरण की योजना की तर्ज पर एक राष्ट्रीय एकीकृत सॉफ्टवेयर के माध्यम से 13 राज्यों में कार्यशील 1,851 कृषि एवं ग्रामीण विकास बैंकों  की सभी इकाइयों के कंप्यूटरीकरण तथा केन्द्रीय पंजीयक कार्यालय के कंप्यूटरीकरण की तरह ही सभी राज्यों/केंद्र शासित प्रदेशों के सहकारी समितियों के पंजीयक कार्यालयों के कंप्यूटरीकरण के लिए केंद्र प्रायोजित एक योजना को मंजूरी दी गई है l
इस योजना के लिए एक केन्द्रीय प्रोजेक्ट मॉनिटरिंग यूनिट  का गठन किया जाएगा जो योजना के सफल क्रियान्वयन के लिए कार्य करेगा l इस योजना का कुल अनुमानित व्यय 225.09 करोड़ होगा l
इस योजना के क्रियान्वयन से जहाँ एक ओर लोगों को राज्यों के सहकारिता विभाग तथा कृषि एवं ग्रामीण विकास बैंकों  के कार्यालयों द्वारा मिलने वाली सेवाएं त्वरित रूप से प्राप्त हो सकेंगी, वही दूसरी ओर इन कार्यालयों के कार्यों में पारदर्शिता एवं समरूपता आएगी जिससे कार्य कुशलता बढ़ेगी और समय की बचत होगीl
प्रधानमंत्री कार्यालय
प्रधानमंत्री ने 100 करोड़ टीकाकरण की उपलब्धि हासिल करने पर डॉक्टरों और नर्सों का आभार व्यक्त किया
प्रधानमंत्री श्री नरेन्द्र मोदी ने डॉक्टरों, नर्सों और उन सभी लोगों के प्रति आभार व्यक्त किया है, जिन्होंने 100 करोड़ टीकाकरण की उपलब्धि हासिल करने के लिए काम किया है।
प्रधानमंत्री ने एक ट्वीट में कहा;
"भारत ने इतिहास रचा।
हम 130 करोड़ भारतीयों के विज्ञान, उद्यम और उनकी सामूहिक भावना कीविजय देख रहे हैं।
100 करोड़ टीकाकरण को पार करने पर भारत को बधाई। हमारे डॉक्टरों, नर्सों और इस उपलब्धि को हासिल करने के लिए काम करने वाले सभी लोगों के प्रति आभार। #VaccineCentury"
वित्त मंत्रालय
केंद्र ने 25 राज्यों में पंचायतों को 8923.8 करोड़ रुपये जारी किए
कोविड-19 महामारी को देखते हुए अनुदान अग्रिम रूप से जारी किया
वित्त मंत्रालय के व्यय विभाग ने कल ग्रामीण स्थानीय निकायों  को अनुदान उपलब्ध कराने के लिए 25 राज्यों में पंचायतों को 8923.8 करोड़ रुपये की राशि जारी की। ये अनुदान पंचायती राज संस्थानों की सभी तीन श्रेणियों-गांव, प्रखंड और जिला के लिए हैं।
शनिवार को जारी राशि वर्ष 2021-22 के लिए ‘ मुक्त अनुदान‘ की पहली किस्त है। इसका उपयोग आरएलबी द्वारा अन्य चीजों के अतिरिक्त, कोविड-19 महामारी से लड़ने के लिए आवश्यक विभिन्न रोकथाम संबंधी तथा राहत उपायों के लिए किया जा सकता है। इस प्रकार, यह इस महामारी से लड़ने के लिए पंचायतों की तीनों श्रेणियों के संसाधनों को बढ़ाएगा। जारी अनुदान की राज्य वार राशि संलग्न है।
15वें वित्त आयोग की सिफारिशों के अनुसार, मुक्त अनुदान की पहली किस्त राज्यों को जून, 2021 में जारी की जानी थी। बहरहाल, वर्तमान में जारी कोविड-19 महामारी की स्थिति तथा पंचायती राज्य मंत्रालय की अनुशंसाओं को देखते हुए, वित्त मंत्रालय ने सामान्य कार्यक्रम से पहले ही अनुदान जारी करने का फैसला किया है।
इसके अतिरिक्त, 15वें वित्त आयोग ने मुक्त अनुदान जारी करने के लिए कुछ शर्तें भी लगाई थीं। इन शर्तों में ग्रामीण स्थानीय निकायों के एक निश्चित प्रतिशत खातों की सार्वजनिक क्षेत्र में ऑनलाइन उपलब्धता शामिल है। लेकिन व्याप्त परिस्थितियों को देखते हुए, मुक्त अनुदान की पहली किस्त के जारी होने के लिए इस शर्त को छोड़ दिया गया है।
|
|
वर्ष 2021-22 के लिए जारी की गई ग्रामीण स्थानीय निकायों के लिए मुक्त अनुदान की पहली किस्त का राज्य वार विवरण
|
|
क्रम सं.
|
|
राज्य का नाम
|
|
राशि 
|
|
1
|
|
आंध्र प्रदेश
|
|
387.8
|
|
2
|
|
अरुणाचल प्रदेश
|
|
34
|
|
3
|
|
असम
|
|
237.2
|
|
4
|
|
बिहार
|
|
741.8
|
|
5
|
|
छत्तीसगढ़
|
|
215
|
|
6
|
|
गुजरात
|
|
472.4
|
|
7
|
|
हरियाणा
|
|
187
|
|
8
|
|
हिमाचल प्रदेश
|
|
63.4
|
|
9
|
|
झारखंड
|
|
249.8
|
|
10
|
|
कर्नाटक
|
|
475.4
|
|
11
|
|
केरल
|
|
240.6
|
|
12
|
|
मध्य प्रदेश
|
|
588.8
|
|
13
|
|
महाराष्ट्र
|
|
861.4
|
|
14
|
|
मणिपुर
|
|
26.2
|
|
15
|
|
मिजोरम
|
|
13.8
|
|
16
|
|
ओडिशा
|
|
333.8
|
|
17
|
|
पंजाब
|
|
205.2
|
|
18
|
|
राजस्थान
|
|
570.8
|
|
19
|
|
सिक्किम
|
|
6.2
|
|
20
|
|
तमिलनाडु
|
|
533.2
|
|
21
|
|
तेलंगाना
|
|
273
|
|
22
|
|
त्रिपुरा
|
|
28.2
|
|
23
|
|
उत्तर प्रदेश
|
|
1441.6
|
|
24
|
|
उत्तराखंड
|
|
85
|
|
25
|
|
पश्चिम बंगाल
|
|
652.2
|
|
|
|
कुल
|
|
8923.8
पर्यावरण, वन एवं जलवायु परिवर्तन मंत्रालय
चीता टास्क फोर्स का गठन
टास्क फोर्स चीतों की प्रगति की समीक्षा करेगी और उनके अनुकूलन एवं स्वास्थ्य की स्थिति की निगरानी करेगी
चीता टास्क फोर्स पर्यटन संबंधी बुनियादी ढांचे के विकास पर सुझाव और सलाह देगी
चीते को वापस लाने से उनके संरक्षण पर महत्वपूर्ण प्रभाव पड़ेगा
पर्यावरण, वन और जलवायु परिवर्तन मंत्रालय ने मध्य प्रदेश के कुनो राष्ट्रीय उद्यान और अन्य उपयुक्त निर्दिष्ट क्षेत्रों में चीतों की निगरानी के लिए एक कार्य दल का गठन किया है।
राष्ट्रीय बाघ संरक्षण प्राधिकरण  चीता टास्क फोर्स के कामकाज को सुगम बनाएगा और सभी आवश्यक सहायता प्रदान करेगा। टास्क फोर्स दो साल की अवधि के लिए गठित किया गया है। यह टास्क फोर्स एक उपसमिति नियुक्त कर सकती है जो उनके द्वारा तय समय पर उन क्षेत्रों का नियमित रूप से दौरा करेगी जिनमें इन चीतों को छोड़ा गया है।
चीतों को यहां ला कर छोड़ा जाना मूल चीता आवासों और उनकी जैव विविधता के संरक्षण के लिए तैयार एक प्रोटोटाइप या मॉडल का हिस्सा है। इससे जैव विविधता के क्षरण और तेजी से नुकसान को रोकने में मदद मिलेगी। एक शीर्ष शिकारी जीव को वापस ला कर यहां बसाने से ऐतिहासिक विकासवादी संतुलन पुनः स्थापित होगा जिसका इकोसिस्टम के विभिन्न स्तरों पर व्यापक प्रभाव पड़ेगा। चीता को वापस लाने से इनके संरक्षण की दिशा में व्यापक प्रभाव पड़ने की उम्मीद है। चीता एक ऐसा जीव है जो गति के मामले में भारतीय मृगों और गज़ेलों को भी पीछे छोड़ देता है। चीता को फिर से बसाकर हम न केवल इसके शिकार आधार को बचाने में सक्षम होंगे जिसमें से कुछ प्रजातियां विलुप्ति के कगार पर हैं बल्कि घास के मैदानों की अन्य लुप्तप्राय प्रजातियों और खुले वनों के इकोसिस्टम को भी बचाने में सक्षम होंगे। इनमें से कुछ विलुप्त होने के कगार पर हैं।
टास्क फोर्स का गठन किया गया है ताकि:
क. चीता के स्वास्थ्य की समीक्षा, प्रगति और निगरानी के साथ-साथ एकांतवास और सॉफ्ट रिलीज बाड़ों का रख-रखाव किया जा सके, पूरे क्षेत्र की सुरक्षा स्थिति, वन और पशु चिकित्सा अधिकारियों द्वारा परिभाषित प्रोटोकॉल का पालन सुनिश्चित किया जा सके तथा भारत में चीता की स्थिति, उनके समग्र स्वास्थ्य, व्यवहार और उनके रख-रखाव के संबंध में एनटीसीए तथा मध्य प्रदेश वन विभाग को सलाह दी जा सके।
ख. कुनो राष्ट्रीय उद्यान में चीतों के शिकार कौशल और अनुकूलन की निगरानी की जा सके।
ग. चीता को एकांतवास से सॉफ्ट रिलीज बाड़ों और फिर संरक्षित घास के मैदानों व उसके बाद खुले वन क्षेत्र में छोड़ने की निगरानी करें।
घ. इको-टूरिज्म के लिए चीता संरक्षित वन क्षेत्र को खोलने और इस संबंध में नियम सुझाने का काम करे।
ङ. कुनो राष्ट्रीय उद्यान और अन्य संरक्षित क्षेत्रों के सीमांत क्षेत्रों में पर्यटन संबंधी बुनियादी ढांचे के विकास पर सुझाव और सलाह दे।
च. चीता मित्रों और स्थानीय समुदायों के बीच जागरूकता बढ़ाने और क्षेत्र विशेष में चीतों के संरक्षण में उन्हें शामिल करने के लिए उनके साथ नियमित तौर पर संवाद करें।
टास्क फोर्स के सदस्यों में शामिल हैं:
1. प्रमुख सचिव , मध्य प्रदेश
2. प्रमुख सचिव , मध्य प्रदेश
3. प्रधान मुख्य वन संरक्षक एवं वन बल प्रमुख, मध्य प्रदेश
4. प्रधान मुख्य वन संरक्षक  और मुख्य वन्यजीव वार्डन, मध्य प्रदेश
5. श्री आलोक कुमार, सेवानिवृत्त प्रधान मुख्य वन संरक्षक  और मुख्य वन्यजीव वार्डन, मध्य प्रदेश
6. डॉ. अमित मलिक, महानिरीक्षक, एनटीसीए, नई दिल्ली
7. डॉ. विष्णु प्रिया, वैज्ञानिक, भारतीय वन्यजीव संस्थान, देहरादून
8. श्री अभिलाष खांडेकर, सदस्य एमपी एसबीडब्ल्यूएल, भोपाल
9. श्री सुभोरंजन सेन, एपीसीसीएफ- वन्यजीव- सदस्य संयोजक।